Here is a page extracted from Wikipedia that may contain CSS, HTML, and a lot of unformatted text.

Title: संज्ञा (संस्कृत व्याकरण)
Content: संस्कृत व्याकरण में संज्ञा व्याकरण में इस्तेमाल होखे वाला कुछ टेक्निकल भा पारिभाषिक चीजन के नाँव ह। लघुसिद्धांतकौमुदी में अइसन एगो पूरा खंड बाटे जेकरा के संज्ञा प्रकरण कहल जाला, ई सभसे शुरुआती खंड हवे जहाँ बिबिध किसिम के व्याकरणिक परिभाषा सभ के बिबरन दिहल गइल बाटे।

संज्ञायतेऽनया इति संज्ञा - के रूप में खुद "संज्ञा" शब्द के नाँवउत्पत्ती बतावल गइल बा - "जेकरा द्वारा संज्ञा (मने की नाँव) के बोध करावल जाय ऊ (शब्द) संज्ञा हा"। पाणिनीय व्याकरण में अइसन सूत्र सभ जे संज्ञा के बिधान करे लें "संज्ञा सूत्र" कहालें। उदाहरन खातिर वृद्धिरादैच् एगो संज्ञा सूत्र ह जे बतावे ला कि 'आत्' आ 'ऐच्' के वृद्धि संज्ञा होला। मतलब कि जब वृद्धि कहल जाय तब एकरा से आशय आ, ऐ अउरी औ बूझल जाए के चाहीं।

एही तरीका से इत् संज्ञा, लोप संज्ञा, प्रत्याहार संज्ञा, ह्रस्व, दीर्घ, प्लुत, उदात्त, अनुदात्त, स्वरित, अनुनासिक, सवर्ण, संहिता, संयोग, आ पद संज्ञा बतावल गइल बाड़ी जे संस्कृत व्याकरण के बेसिक पारिभाषिक शब्दावली हईं स।

इहो देखल जाय 
 इत् संज्ञा
 माहेश्वर सूत्र
 संज्ञा (आम व्याकरण में पार्ट ऑफ़ स्पीच)

संस्कृत व्याकरण